  Майя Бывальцева 21-23 шуркынмонэ Ижкарын Удмурт дышетскисьёслэн ӵектосъёсъя офисазы пыриськись пиналъёс понна «Проектный интенсив» семинар ортчоз. Отын быръем утооссэ кичӧлтонъёсты улонэ пыӵатон понна коньдонэн юрттэт сётозы. Со сярысь ӵектосъёсъя офислэн пресс-службаез ивортэ. Семинаре Шаркан, Пичич Пурга, Можга, Дэри, Каракулино, Кез ёросъёсысь но Ижкарысь дышетскисьёс но соослэн дышетӥсьёссы пыриськозы, оглом 12 команда. Соосты «Наставники» программа улсын ӵектосъёсъя юрттӥсь дышетӥсьёс кылдытӥзы. Ужрадын кичӧлтонъёсты дась мерлыко ӵектосъёсы огазеялозы, пиналъёсты соосты утёнлы дасялозы но граждан форумын экспертъёслы возьматозы. Ӵектосъёсты утён 23-тӥ шуркынмонэ ортчоз Ужъёсты мер удысысь тодмо адямиос, кун тӧрлык ёзэсъёслэн ыстэм муртъёссы, ужбергатӥсьёс, ӵектосъёсын ужасьёс дунъялозы. Соос куинь устозэ ӵектосъёсты быръёзы. Тодэ вайытом, азьвылгес удмурт дышетскисьёслэн ӵектосъёсъя офиссылэн семинаръёсыз Пичи Пургаын, Шарканын но Красногорскын ортчизы.  Тегъёс: Мерлык Дышетон Ижкар Удмуртия пиналъёс  